ग्वालियर
कैसे काम करती है जिलेटिन की छड़
इन जिलेटिन की छड़ों को इलेक्ट्रिक वायर और एलईडी कनेक्टर के जरिए ब्लास्ट किया जाता है। यह छड़ एक फीट से लेकर ढाई फीट तक की होती है। खदान क्षेत्र में होल कर जिलेटिन की छड़ फिट कर दी जाती है। इसके बाद एलईडी कनेक्टर और वायर से इसे जोड़ दिया जाता है। बैटरी से मिलने वाले एक स्पार्क से इस छड़ में विस्फोट हो जाता है। एक फीट की जिलेटिन की छड़ से 200 टन पत्थर तक खोदा जा सकता है।
ग्वालियर डीबी स्टार
वन मंडल ग्वालियर की टीम शुक्रवार को वन अफसरों के साथ सर्चिंग के लिए घाटीगांव के जंगलों में पहुंची। टीम उत्तर घाटीगांव रेज की बीट जखौदा (बरकी बंजारी) में पहुंची, तो टीम के लीडर एसडीओ जीके चंद को खदान में बिजली का लाल वायर नजर आया। संदेह होने पर उन्होंने अपनी टीम के साथ सर्चिंग कराई, तो तार लंबी दूर तक दिखाई दिया। पूरा वन अमला पहले सतर्क हुआ और अपनी सुरक्षा व्यवस्था की। जब ऊपर पहाड़ी पर नजर दौड़ाई, तो खदान में विस्फोट करने वाले वहां भागते नजर आए। यहां खदान के अंदर मौके पर सबसे पहले तार का अंतिम छोर देखा गया। वहां एक काले रंग के बॉक्स में हैंडल लगा हुआ था, उसी के पास डायनमो और एक एलईडी कनेक्टर मिला, जिसके माध्यम से बिजली पैदाकर दूर से विस्फोट किया जाने वाला था।
सबसे पहले डिस्कनेक्ट
वन अमले ने सबसे पहले बॉक्स के पास जाकर बिजली के लाल वायर को हटाया। उसके बाद टीम ने खदान में नीचे उतरकर सर्चिंग शुरू की। वहां खदानों के अंदर होल में जिलेटिन की छड़ें फिट की गईं थी। टीम के सदस्यों ने दूर तक फैली खदान के होलों से 26 जिलेटिन की छड़ों को निकालकर जब्त कर लिया है। यह पहला मौका है, जब जंगल के अंदर अवैध तरीके से जिलेटिन की छड़ों को जब्त किया गया है। अभी तक वन टीम पत्थर निकालने वाले के औजार के रूप में तसला, फावड़ा, सब्बल आदि ही जब्त करके लाती रही है।
आठ हजार टन पत्थर िनकाला जा सकता है जब्त विस्फोटक से
mai_Deva hin_Deva hin_Deva mai_Deva hin_Deva hne_Deva hin_Deva hin_Deva